Setu ur varzhoneg nevez, e brezhoneg ar wezh-mañ; dalchomp get an hent boulchet...    Un troad    Dre ma rede ar sonenn  Karantez padus, tud yaouank, ur pardon, daouarn gwenn...  E oa doch da droad e sellen    Lod a selaoue mat ar gerioù distilhet  Tra ma oa unanennoù aet skuizh ha morgousket  Get buhez da droadig e oan me dalchet    Sioul oa ar sonenn, difiñv tud ar saliad  Betek re, hag un dañs gad  A blije din klevet get da droad dilavar    Liv gell ar chaochetenn en-dro dan troad liant  E penn hennezh ur sandalenn lêr skañv  Gwell an traoù-se, kanour, evit kant bizoù argant    Da votez en he chorollenn  Chom a ran dhe chompren, pemp segondenn  Loskiñ en bev a vehe chom ouzhpenn    Ur bam, da zaoulagad kran  - ur sell a daolan en o chreiz bremañ -  Nint ket un distan    A nebeudigoù, ar soñj din  Chom kalz pelloch da arvestiñ  Troad, lagad...peseurt dor, neuze, a zigorin ?    Tra ma achu ar paotr get e sonenn  A garantez, met dre peseurt hent ?  Un troad, din, a zo ur choulaouenn    Goude ur filaj